KS Daily View 02.09.2022 > ตลาดเชื่อ Fed เดินหน้าขึ้นดอกเบี้ยฯ หนุน Bond yield ปรับขึ้น /ติดตามตัวเลขแรงงานสหรัฐคืนนี้ SET วันนี้คาด 1610 -1630 จุด  หุ้นแนะนำ BLA, BGRIM

KS Daily View 02.09.2022 > ตลาดเชื่อ Fed เดินหน้าขึ้นดอกเบี้ยฯ หนุน Bond yield ปรับขึ้น /ติดตามตัวเลขแรงงานสหรัฐคืนนี้ SET วันนี้คาด 1610 -1630 จุด  หุ้นแนะนำ BLA, BGRIM
ประเด็นที่เกิดขึ้นเมื่อวาน
ต่างประเทศ: ปัจจัยลบต่อตลาดหุ้นเหมือนจะมากกว่าปัจจัยบวกหลักๆ คือ
1.) เศรษฐกิจจีนในช่วงที่เหลือของปีคาดฟื้นตัวล่าช้า เนื่องจากผลกระทบจากการ Lockdown จาก Covid ที่สูงขึ้น ล่าสุดรัฐบาลจีนได้สั่ง Lockdown เมืองเฉิงตูมณฑลเสฉวน ซึ่งมีประชาชน 21 ล้านคน และเป็นฐานการผลิตของบริษัทอิเล็กทรอนิกส์และยานยนต์ และเมื่อวานจีนรายงาน Caixin Manufacturing PMI ของจีน เดือน ส.ค. ออกมา 49.5 จุด(-1.8%MoM) ต่ำกว่าตลาดคาด 50.2 จุด (PMI ต่ำกว่า 50 จุดบ่งชี้ว่าภาคการผลิตชะลอตัว) โดยรวมเป็นปัจจัยกดดันราคาสินค้าโภคภัณฑ์ปรับลงต่อโดยเฉพาะราคาน้ำมันดิบปรับลงติดต่อเป็นวันที่ 3 ราคาน้ำมันดิบ Brent  -3.4%DoD ปิดที่ 92.36 เหรียญ/บาร์เรล KS ประเมินจะกดดันตลาดหุ้นไทยในวันนี้เนื่องจากกลุ่มพลังงานของไทยมีสัดส่วนเกือบ 1 ใน 3 และประเมินเป็น Sentiment บวกต่อหุ้น Anti Commodity แต่อีกฝังจะเป็น Sentiment ลบต่อหุ้น น้ำมัน,โรงกลั่น ฯลฯ
2.) มุมมองเรื่องอัตราดอกเบี้ยของ Fed ที่ตลาดเชื่อจะยังขึ้นในอัตราเร่ง (Hawkish) สะท้อนจาก Fed funds futures ให้น้ำหนัก 74%ว่า Fed จะขึ้นดอกเบี้ย 75bps. ในการประชุมรอบ ก.ย. และ 26% ว่า Fed จะขึ้น 50bps.  หลังจากในสัปดาห์ที่ผ่านมาทั้งประธาน Fed Powell,  ประธาน Fed สาขา Cleveland ฯลฯ  ออกมาตอกย้ำความเชื่อในโทนต้องเร่งขึ้นดอกเบี้ยฯ เพื่อกดเงินเฟ้อทำให้สัปดาห์นี้ Bond yields สหรัฐ อายุ 2 ปี และ 10 ปียังเป็น Trend ขาขึ้น โดยเฉพาะอายุ 10 ปี สัปดาห์นี้ขึ้นมาราว 25bps ล่าสุดอยู่ที่ 3.26% KS ประเมินเป็น Sentiment บวกต่อหุ้นในกลุ่มธนาคาร, กลุ่มประกัน แต่ Sentiment ลบต่อหุ้นกลุ่มการเงิน
โดยรวมทั้ง 2 ปัจจัยส่วนเมื่อคืนตลาดหุ้นฝั่งสหรัฐ Rebound โดยดัชนี Dow Jones +0.46%DoD, ดัชนี S&P500 +0.3%DoD, ดัชนี Nasdaq –0.26%DoD  หลังจากก่อนหน้าปรับลงต่อเนื่อง 4 วันติด โดย Sector หุ้นสหรัฐที่ปรับลงแรงเมื่อคืนยังคงเป็นกลุ่มเดิม ได้แก่ Energy -2.3%, Material –1.38%, IT -1.38%,และกลุ่มที่ปรับขึ้นและ Outperform ตลาดได้แก่ Healthcare 1.65%, Utilities +1.42%, Consumer staples 0.71%, finance 0.36%
ในประเทศ: SET Index พักฐาน -1.04%DoD ปิดที่ 1621 จุด โดยเมื่อวานกลุ่มขายสุทธิคือ ต่างชาติที่สลับกลับมาขายสุทธิสูงถึง  3.26 พันล้านบาท หลังจากก่อนหน้าซื้อสุทธิติดต่อกัน 2 วัน และสถาบันขายสุทธิ 2.2 พันล้านบาท เพื่อรอดูตัวเลขแรงงานฝั่งสหรัฐในวันนี้ โดย Sector ที่กดดัชนีหลักๆ คือ กลุ่มพลังงาน(PTT,PTTEP,EA,GULF) ,กลุ่มค้าปลีก(CPALL, MAKRO) และกลุ่ม ICT และ ปิโตรเคมี  ส่วนกลุ่มที่ปรับขึ้นได้เล้กน้อยมีเพียง กลุ่ม Reopening อาทิ BA, CENTEL, CPN  กลุ่มวัสดุก่อสร้างอาทิ TOA, TASCO
ประเด็นที่ต้องติดตาม
ต่างประเทศ :
1.) คืนนี้ Non-farm payroll และ อัตราการว่างงานสหรัฐ เดือน ส.ค.คืนนี้ หากออกมาชะลอลง คาดจะหนุนสินทรัพย์เสี่ยง Rebound
2.) ประชุม OPEC+ วันที่ 5 ก.ย. KS ประเมินว่าความเป็นไปได้น้อยที่จะเห็นกลุ่ม OPEC+ลดกำลังการผลิต เพราะเชื่อว่า OPEC+ได้ประโยชน์จากราคาน้ำมันที่ยังสูงในปัจจุบัน  และรอจนกว่า Supply น้ำมันจากอิหร่านจะออกมา KS ประเมินราคาน้ำมันจะยังผันผวนในระดับสูงในช่วง 90-120$/บาร์เรล
ในประเทศ :
1.) ศบค.อนุญาตให้ร้านยาขายยาต้านโควิด ทั้งฟาวิพิราเวียร์ โมลนูพิราเวียร์ แพกซ์โลวิด โดยให้ขายตามใบสั่งแพทย์เท่านั้น KS มองเป็น sentiment เชิงบวกต่อกลุ่ม Reopenings และธุรกิจร้านขายยา แต่เป็นลบกับกลุ่มโรงพยาบาลโควิด
2.) ก.ล.ต.ปรับเกณฑ์การโฆษณาของผู้ประกอบธุรกิจสินทรัพย์ดิจิทัล เพื่อเพิ่มประสิทธิภาพความคุ้มครองแก่ผู้ซื้อขาย มีผล 1 ก.ย.65 ส่วนโฆษณาที่มีมาก่อนหน้าต้องแก้ไขตามเกณฑ์ภายใน 30 วัน KS ประเมิน sentiment ลบกลุ่ม Media
ประเมินตลาดหุ้นไทยวันนี้คาด 1610-1630 จุด หุ้นแนะนำ BGRIM, BLA
- BGRIM(ราคาพื้นฐาน  61.5 บาท) เป็นหุ้น Defensive และอยู่ในกลุ่ม Utilities คาด Outperformในช่วงที่ตลาดผันผวนและ เป็น 1 ใน หุ้น Anticommodity ที่ได้ Sentiment บวกจากราคาพลังงานที่ปรับลง  หนุนจากราคาก๊าซในยุโรปปรับลงแรงในสัปดาห์นี้และปัจจัยพื้นฐานของบริษัทที่มีแผนขยายกำลังการผลิตในเชิงรุกในระยะยาวและประโยชน์ที่คาดได้รับจากการขึ้นค่า Ft ผู้บริหารตั้งเป้าเพิ่มกำลังการผลิตอีก 1,000 MW โดย BGRIM ถือหุ้นในสัดส่วนที่ 50-70% ทั้งในโครงการ greenfield และ brownfield ในปีนี้ นอกจากนี้ บริษัทฯ กำลังศึกษาความเป็นไปได้ที่จะก่อสร้างโรงไฟฟ้าอีกหลายแห่งในต่างประเทศ เช่น โรงไฟฟ้าพลังงานก๊าซในมาเลเซีย โรงไฟฟ้าพลังงานลมในเกาหลีใต้และเวียดนาม
- BLA(ราคาทางพื้นฐาน  56.0 บาท)  แนะนำเก็งกำไร BLA เนื่องจาก
1.) ได้ Sentiment บวกจากทิศทาง Bond yields สหรัฐที่ปรับขึ้นแรงจากมุมมองตลาดให้น้ำหนัก Fed จะยังเร่งขึ้นดอกเบี้ย Hawkish
2.) มูลค่าหุ้นในปัจจุบันนั้นค่อนข้างถูกโดยหุ้น BLA ขณะนี้ซื้อขายที่ P/EV ปี 2565 เพียง 0.85 เท่า ขณะที่เราเชื่อว่าอัตราผลตอบแทนพันธบัตรรัฐบาลจะทรงตัวหรือมีแนวโน้มขาขึ้น โดย P/EV ของหุ้น BLA น่าจะถูกปรับขึ้นเป็นสูงกว่า 1.0 เท่า เนื่องจากประกันที่ขายได้ใหม่มีแนวโน้มให้ผลตอบแทนที่ดีกว่าเดิม
รายงานตัวเลขเศรษฐกิจ
วันศุกร์ ตัวเลข Non-farm payroll ของสหรัฐฯ เดือน ส.ค. คาด 285K (ลดลงจาก 528K ในเดือน ก.ค.) อัตราการว่างงานของสหรัฐฯ เดือน ส.ค. คาด 3.5% (ทรงตัว MoM) ตัวเลขค่าจ้างรายชั่วโมงของสหรัฐฯ เดือน ส.ค. คาด +5.3% YoY (เทียบเดือนก่อนที่ +5.2% YoY) และตัวเลข Factory order ของสหรัฐฯ เดือน ก.ค. คาด +0.2% MoM
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >>
https://bit.ly/3eC98sz
Follow us :
LINE :
http://bit.ly/KSLINEOA
Facebook:
http://bit.ly/2XwGoaa
Instagram:
http://bit.ly/332OqIT
Twitter:
http://bit.ly/344OVng
YouTube:
http://bit.ly/2QAdiFp
#KS #KSecurities #ลงทุน #Investment #KSTODAY